Издаване на удостоверителни документи

Данни от информационните фондове на МВР, свързани с издаването и ползването на български лични документи /БЛД/ се предоставят от ОД на МВР по постоянен или настоящ адрес на заявителя.
Данните се предоставят в писмен вид в срок до 14 дни след регистриране на лично подадено писмено заявление, към което се прилага документ за платена държавна такса – 3.58 €.
Издадените удостоверения се получават лично от заявителя или от упълномощено от него лице.
Български граждани, притежаващи БЛД имат право да получат информация, съхранявана във фондовете с данни, свързани с български лични документи, отнасящи се до трети лица, само след представяне на удостоверение, издадено от орган на съдебната власт. Получаването на издадените удостоверения, в този случай, се получават лично от заявителя.
 
Удостоверение за издадени лични документи и тяхното ползване
При подаване на заявлението се представят:
1. валиден български личен документ – лична карта или паспорт;
2. заявление
3. поименен документ за платена държавна такса – 3.58 €.
  
Удостоверение за пътуване зад граница за посочен от лицето период* от време
При подаване на заявлението се представят:
1. валиден български личен документ – лична карта или паспорт;
2. заявление по образец / предоставя се на гише №1 в звено „Български документи за самоличност”/
3. поименен документ за платена държавна такса – 3.58 €.
	*Според чл.31 от Организационно-технологичните правила за  работа с автоматизираната информационна система „Граничен контрол“ в сила от 20.11.2025 г., данните за регистрираните преминавания на лица през ГКПП на РБългария, използваните от тях документи за пътуване и превозни средства  се съхраняват за срок от 3 години от текущата дата.
	Граничните проверки на лица се извършват в съответствие с Регламент (ЕС) 2016/399 на ЕП и на Съвета от 9 март 2016 година относно Кодекс на Съюза за режима на движение на лица през границите (Кодекс на шенгенските граници), в който са предвидени изключения в системността на извършваните проверки (регистриране на пътуване) в базите на лицата и ползваните от тях превозни средства при преминаването им през ГКПП на страната.
	Същевременно, след 31 март 2024 г. на лицата, които преминават през вътрешни въздушни и морски граници, а считано от 01 януари 2025 г. и през сухопътните граници на Република България със страните, прилагащи напълно достиженията на правото от Шенген, не се извършва гранична проверка, както и проверка в базите данни и регистрация в АИС ГК.
	В тази връзка, данните в АИС ГК за преминавания на лица и превозни средства през ГКПП на страната не могат да бъдат източник на пълна и изчерпателна информация за всички извършени влизания/напускания на територията на Република България на лицата и превозните средства, както и за безспорното и категорично установяване на тяхното местонахождение на конкретно зададената дата или период от време, както и към момента на изготвяне на исканата справка.


Плащането на услугата може да се извърши чрез ПОС-терминално устройство на място при подаване на заявлението.
Възможно е по банков път да преведете такса за издаване на удостоверение. Квитанцията за платена такса е поименна и се прикрепва към заявлението. С едно платежно нареждане НЕ може да се превеждат такси за повече от едно удостоверение. С едно платежно нареждане МОЖЕ да се преведе такса за едно удостоверение, в което се предоставят данни за повече от едно лице.
[bookmark: _GoBack]
Банковите сметки са различни и зависят от региона на Вашия постоянен адрес.
Ако преводът е извършен по интернет, за удостоверяване на извършения превод е необходимо разпечатката на вносната бележка да я заверите в удобен за Вас банков офис на банка по желание. При заверката е необходимо върху разпечатката да бъде положен подпис и мокър печат от банката удостоверител.

Банкови сметки на ОД на МВР-Кърджали
IBAN BG55UBBS81553120037317; BIC UBBSBGSF /ОББ/ – за плащания по Тарифа №4 за таксите, които се събират в системата на МВР - по Закона за българските лични документи, по ЗДвП, по Закона за чужденците в Република България.

